**აჭარის ავტონომიური რესპუბლიკის მთავრობის საქვეუწყებო დაწესებულება \_ საარქივო სამმართველოს და მისი ტერიტორიული ორგანო \_ არქივების 2018 წლის ძირითად ღონისძიებათა გეგმის**

**გ ა ნ მ ა რ ტ ე ბ ი თ ი ბ ა რ ა თ ი**

აჭარის ავტონომიური რესპუბლიკის მთავრობის საქვეუწყებო დაწესებულება \_ საარქივო სამმართველოს და მისი ტერიტორიული ორგანო \_ არქივების 2018 წლის ძირითადი ღონისძიებათა გეგმა შედგენილია საქართველოს ეროვნული არქივის მიერ შემუშავებული საარქივო დაწესებულებების მუშაობის დაგეგმვის რეკომენდაციებით და მითითებით.

ღონისძიებათა გეგმა მოიცავს საარქივო დარგის განვითარების ძირითად მიმართულებებს კერძოდ: დოკუმენტების შენახვის უზრუნველყოფას, განსაკუთრებულად ღირებულების მქონე დოკუმენტების გამოვლენას, დოკუმენტების არსებობისა და მდგომარეობის შემოწმებას, სამეცნიერო-საცნობარო აპარატის შექმნას და უზრუნველყოფას, დოკუმენტების შემფასებელ ექსპერტიზას, დოკუმენტების ანაწერების გადამუშავებას, მიზნობრივ ექსპერტიზას, ეროვნული საარქივო ფონდის ფორმირებას, უწყებებში დოკუმენტების შენახვას და საქმისწარმოების ორგანიზაციას, დოკუმენტების სამეცნიერო-ტექნიკურ დამუშავებას, საარქივო დოკუმენტების ელექტრონულ ვერსიებზე გადაყვანას (დიგიტალიზაცია), გამოყენებას და პუბლიკაციას, სამეცნიერო-მეთოდურ მუშაობას, მატერიელური-ტექნიკური ბაზის განვითარებას.

საორგანიზაციო და ანალიტიკური მუშაობის დარგში საარქივო სამმართველოს და მისი ტერიტორიული ორგანო \_ არქივების (ქობულეთი, ხელვაჩაური, ქედა, შუახევი, ხულო) თანამშრომლებისთვის 2018 წლისათვის გაგრძელება ,,ეროვნული საარქივო ფონდისა და ეროვნული არქივების შესახებ~ საარქივო კანონისა და სხვა კანონქვემდებარე ნორმატიული აქტების მეთოდური სწავლება. ტერიტორიული ორგანო \_ არქივების საექსპერტო კომისიების დებულების გაახლება. ეროვნული საარქივო ფონდის დოკუმენტების გამოყენებისა და პუბლიკაციის დარგში, კი დაგეგმილია წლის განმავლობაში \_ ,,ეროვნული საარქივო ფონდის სახელმწიფო საკუთრების დაშვების წესის~, საცავიდან დოკუმენტების გაცემისა და დაბრუნების, შესრულებულ სამუშაოებზე დახარჯული დროისა და გამომუშავების ნორმების პრაქტიკული გამოყენების, დაკომპლექტების წყარო-დაწესებულებებში შენახვის ზღვრული ვადებით დადგენილი ვადის ზევით დაცული დოკუმენტების ექსპერტიზის, ლიკვიდირებული ორგანიზაციების, დაწესებულებების დოკუმენტების სამეცნიერო-ტექნიკურად წესრიგში მოყვანისა და შესაბამის არქივში ჩასაბარებლად \_ შესწავლისა და პრაქტიკაში გამოყენების განხორციელების მიზნით. გაგრძელდება მუშაობა დაკომპლექტების წყარო დაწესებულებათა სიების დამტკიცებისა და შევსებისათვის, გაგრძელდება მუშაობა იშვიათად გამოსაყენებელ საარქივო ფონდის გამოსავლენად.

საარქივო სამმართველოს 2018 წლის გეგმით გათვალისწინებულია ვებ-გვერდის განახლება, მისი შესაძლებლობების გაზრდა, ფოტოების შერჩევა-განთავსება, ღირსახსოვარი დღეების აღნიშვნის, გამოფენის მოწყობის, კონფერენციების ჩატარების, სამმართველოს გაზეთის გამოცემა, უცხო ქვეყნის და საქართველოს ტერიტორიაზე არსებული სახელმწიფო არქივებში აჭარის, სამხრეთ-დასავლეთ საქართველოს შესახებ არსებული დოკუმენტების ქსეროასლების მოძიება და შემოტანის ორგანიზება, ჟურნალ ,,არხეიონი~-ს ორი ნომრის მომზადება გამოცემა, ბუკლეტის მომზადება-გამოცემა,საზოგადოების თვალსაჩინო წარმომადგენლებთან შეხვედრების გამართვა, საზღვარგარეთის ქვეყნების არქივებთან, სამეცნიერო დაწესებულებებთან ურთიერთ თანამშრომლობის მემორანდუმის გაფორმება და ერთობლივი ღონისძიებების მოწყობა, საარქივო სამმართველოსა და ტერიტორიულ ორგანო \_ არქივებში ლოკალური ქსელის მონტაჟი, მართვა და განვითარება, სასერვისო სისტემის პროექტირება, განვითარება და სხვა.

**I\_ დოკუმენტების დაცვა და შენახვა**

1. ეროვნული საარქივო ფონდის დოკუმენტების დაცვისა და შენახვის უზრუნველსაყოფად, დაგეგმილია 2018 წელს ყდაში ჩასმა-ჩაკერება ჩაუტარდეს სულ \_ 9951 შ/ერთეულს. მათ შორის საარქივო სამმართველოში 6 370 შ/ერთეულს, სამმართველოს ტერიტორიულ ორგანო \_არქივებში 3 581შ/ერთეულს (დანართი #1.1.ა). ხოლო მარტივი რესტავრაცია ჩაუტარდება 223 ქაღალდსაფუძვლიანი საქმის 15 088 ფურცელს (დანართი #1.1.ბ).
2. **განსაკუთრებულად ღირებულების მქონე დოკუმენტების გამოვლენა**

განსაკუთრებულად ღირებულების მქონე დოკუმენტების გამოვლენის მიზნით გადათვალიერდება სულ \_ 768 შ/ერთეული \_ საარქივო სამმართველოს ცენტრალურ არქივში დაცული ფონდი #რ- 332\_ აჭარის არ უზენაესი საბჭო 1999-2004 წლები. (დანართი #1.2.).

3.**დოკუმენტების არსებობისა და მდგომარეობის შემოწმება**

2018 წელს, დოკუმენტების არსებობისა და მდგომარეობის შემოწმება ჩაუტარდება სულ 33 ფონდის 37 840 შ/ერთეულს. მათ შორის საარქივო სამმართველოს ცენტრალურ არქივში დაცული 10 ფონდის 32 021 შ/ერთეულს, ხოლო სამმართველოს ტერიტორიული ორგანოს არქივებში 23 ფონდის 5 819 შ/ერთეულს (დანართი1.3.)

ფოტოდოკუმენტების არსებობისა და მდგომარეობის შემოწმება 2018 წელს ჩაუტარდება 1500 ფოტოდოკუმენტს..

**II \_ დოკუმენტების საინფორმაციო \_ საძიებო სისტემის**

**შექმნა და განვითარება**

4. დოკუმენტების საინფორმაციო-საძიებო სისტემის განვითარების მიზნით, აჭარის არ საარქივო სამმართველოს ცენტრალურ არქივში და ტერიტორიულ ორგანოს არქივებში დოკუმენტების აღწერა 2018 წლისთვის არ იგეგმება. (დანართი #II.4..გ.).

1. **დოკუმენტების ანაწერების გადამუშავება**

აჭარის არ საარქივო სამმართველოს ცენტრალურ არქივსა და ტერიტორიული ორგანოს არქივებში, ფონდების ანაწერების გაუმჯობესება-გადამუშავება ჩაუტარდება სულ 41 ფონდის 5 553 შ/ერთეულს, აქედან სულ მმართველობითი ხასიათის 33 ფონდის 4 258 საქმეს, პირადი შემადგენლობის 8 ფონდის 1295 საქმეს. მათ შორის საარქივო სამმართველოში გაუმჯობესება-გადამუშავება ჩაუტარდება მმართველობითი ხასიათის 20 ფონდის 1924 საქმეს, ტერიტორიულ ორგანოს არქივებში სულ 21 ფონდის 3 629 საქმეს, აქედან მმართველობითი ხასიათის 13 ფონდის 2334 საქმეს, პირადი შემადგენლობის 8 ფონდის 1295 საქმეს (დანართი II5.ა.დ). ასევე გაუმჯობესება-გადამუშავება ჩაუტარდება საარქივო სამმართველოში 2000 ფონოდოკუმენტს, რადგან აღწერები ხელნაწერია და სშკ-ზე არ არის დამტკიცებული (დანართი II.5.გ).ფოტოდოკუმენტების ანაწერების გაუმჯობესება-გადამუშავება არ იგეგმება.

სამმართველოს ცენტრალური არქივის შესაბამისი განყოფილება 2018 წლის აპრილამდე \_ თანახმად ეროვნული არქივის გენერალური დირექტორის 2009 წლის ნოემბრის #61-ძს ბრძანებით დამტკიცებული წარსადგენი საგეგმო, საანგარიშო და სააღრიცხვო დოკუმენტაციის ტაბელისა, ვადაში მომზადდება სტატისტიკური ანგარიშები \_ საარქივო სამმართველოსა და ტერიტორიული ორგანოს არქივებში, ეროვნული საარქივო ფონდის დოკუმენტების შენახვის ორგანიზაციის შესახებ (ფორმა #3 არქივის პასპორტი) და ცნობა არქივში დაცული ფონდების შემადგენლობისა და რაოდენობაში მომხდარი ცვლილებების შესახებ.

**III \_ ეროვნული საარქივო ფონდის ფორმირება**

1. აჭარის ავტონომიური რესპუბლიკის საარქივო სამმართველოს ცენტრალურ არქივში და ტერიტორიულ ორგანოს არქივებში 2018 წლისთვის დაგეგმილია სულ 2 320 ს/ერთეულის მიღება, მათ შორის მმართველობითი 1680 საქმე, პირადი შემადგენლობის 640 საქმე. საარქივო სამმართველოს ცენტრალურ არქივში მიღებული იქნება სულ 1590 საქმე, მათ შორის მმართველობითი ხასიათის 1255 საქმე, პირადი შემადგენლობის 335 საქმე, ხოლო ტერიტორიულ ორგანოს არქივებში მიღებული იქნება სულ 730 საქმე, აქედან მმართველობითი ხასიათის 425 საქმე, პირადი შემადგენლობის 305 საქმე. (დანართი III.7.ა.ბ.დ.) ასევე 2018 წელს სახელმწიფო შენახვაზე მიღებული იქნება სულ \_ 585 შესანახი ფოტოდოკუმენტი, მათ შორის სამმართველოს ცენტრალურ არქივში 500 ფოტოდოკუმენტი, ტერიტორიულ ორგანოს არქივებში 85 ფოტოდოკუმენტი. (დანართი III.7.გ.).

2018 წელს დაგეგმილია სულ 30 დაწესებულება-ორგანიზაციის **მეცნიერულ-ტექნიკურად დამუშავება:** სამმართველოს მიერ 14 ორგანიზაცია და 4 პირადი ფონდი: ელგუჯა მეძმარიაშვილი, ნოდარ ბასილაძე, მიხეილ დავითაძის და პაატა შვაძის პირადი ფონდები. ტერიტორიული ორგანოს არქივების მიერ დამუშავდება 16 ორგანიზაცია (დანართი III.7.ე).

**საქართველოს ეროვნული არქივის დავალებით განხორციელდება აჭარის არ კულტურისა და ძეგლთა დაცვის სააგენტოს და მისი სისტემის დაწესებულებებში შემოწმდება საარქივო საქმისა და საქმისწარმოების მდგომარეობა. შემოწმების ცნობები წარმოდგენილი იქნება 2018 წლის 1 ოქტომბრისთვის.**

1. **მიზნობრივი შემფასებელი ექსპერტიზა.**

2018 წელს მიზნობრივი შემფასებელი ექსპერტიზა ჩაუტარდება სულ- 15 ფონდის 2858 შ/ერთეულს, აქედან მმართველობითი ხასიათის 3 ფონდის 245 შ/ერთეულს და პირადი შემადგენლობის 12 ფონდის 2 613 შ/ერთეულს. სამმართველოს ცენტრალურ არქივში მიზნობრივი ექსპერტიზა ჩაუტარდება პირადი შემადგენლობის 8 ფონდის 1776 შ/ერთეულს, ხოლო ტერიტორიული ორგანოს არქივებში სულ 7 ფონდის 1082 შ/ერთეულს, აქედან მმართველობითი ხასიათის 3 ფონდის 245 საქმეს, პირადი შემადგენლობის 4 ფონდის 837 საქმეს. (დანართი III. 8.ა.გ.). პირადი შემადგენლობის საქმეთა ექსპერტიზის დროს გასანადგურებლად შეირჩევა ფონდში არსებული 75 წლიანი ვადაგასული საქმეები, დუბლირებული საქმეები და ის დოკუმენტები, რომლებსაც ნუსხის მიხედვით გასული აქვს შენახვის ვადა. მიზნობრივი ექსპერტიზა ჩაუტარდება ასევე სამმართველოს ცენტრალურ არქივსა და ტერიტორიული ორგანოს არქივებში შემოტანილი ლიკვიდირებულ დაწესებულება-ორგანიზაციების დაუმუშავებელ დროებით შესანახ საქმეებს.

2018 წლისთვის მიზნობრივ შემფასებელი ექსპერტიზა ჩაუტარდება 1975-1995 წლების 200 ფოტოდოკუმენტს (ნეგატივები) (დანართი III.8.ბ).

საქართველოს ეროვნული არქივის მიერ შედგენილი დაწესებულებებისა, ორგანიზაციებისა და საწარმოების სანიმუშო სიების საფუძველზე, შემუშავდება და დაზუსტდება საარქივო სამმართველოსა და ტერიტორიული ორგანოს არქივების დაკომპლექტების წყარო-დაწესებულებათა კონკრეტული სიები და მონაცემები 2018 წლის 1 მაისისთვის წარდგენილი იქნება საქართველოს ეროვნულ არქივში. საარქივო სამმართველოსა და ტერიტორიული ორგანოს არქივების დაკომპლექტების წყარო დაწესებულებეის სიაში მომხდარი ცვლილებების შესახებ.

1. **საექსპერტო-შემმოწმებელი კომისიის მიერ 2018 წელს დაწესებულებების, ორგანიზაციებისა და საწარმოების საქმეთა ანაწერების დამტკიცება (შეთანხმება)**

საექსპერტო-შემმოწმებელი კომისიის მიერ 2018 წელს განხილული იქნება სულ 2420 საქმეთა ერთეული, მათ შორის: მმართველობითი 1680 საქმე, პირადი შემადგენლობის 740 საქმე და ფოტოდოკუმეტი 585 შ/ერთეული.

2018 წელს გაგრძელდება მუშაობა დაკომპლექტების წყარო ორგანიზაციებსა და დაწესებულებებში, მათ სისტემაში შემავალ საჯარო და საჯარო სამართლის იურიდიულ პირებში საქმისწარმოების მდგომარეობის, საქმეთა ფორმირების, დოკუმენტების აღრიცხვის მდგომარეობის, მათი დამუშავების ხარისხის და დაცვის კონტროლის უზრუნველსაყოფად. დაწესებულებათა საქმეთამმართველობის მუშაკებს და არქივზე პასუხისმგებელი პირებისთვის ჩატარდება სემინარი, მეცადინეობები \_ საარქივო საკანონმდებლო ბაზის, საარქივო წესების შესწავლის, მისი პრაქტიკული გამოყენების მიზნით. გაგრძელდება მუშაობა იმ საზოგადოებრივი ორგანიზაციებისა და კერძო სამართლის იურიდიული პირების, მოქალაქეების პირადი წარმოშობის დოკუმენტების გამოსავლენად, რომლებიც წარმოადგენენ ეროვნული საარქივო ფონდის შევსების წყაროებს.

**IV ეროვნული საარქივო ფონდის დოკუმენტების გამოყენება**

2018 წლისათვის დაგეგმილია 10 გამოფენის მოწყობა, მათ შორის საარქივო სამმართველოში 3 გამოფენა, ტერიტორიულ ორგანოს არქივებში 7 გამოფენა. გეგმით გათვალისწინებულია 3 ტელე-რადიო გადაცემის მომზადება: სამმართველოში \_ 2, ტერიტორიულ ორგანოს არქივებში \_ 1 . საარქივო სამმართველოს სპეციალისტთა ძალებით, საარქივო მასალებზე დაყრდნობით, მომზადდება და გამოქვეყნდება აჭარაში არსებულ გაზეთებში და ჟურნალ ,,არხეიონში~ სულ 12 სტატია, მათ შორის: სამმართველოში \_7 , ტერიტორიულ ორგანოს არქივებში - 5 .

ჩატარდება საარქივო სამმართველოსა და ტერიტორიულ ორგანოს არქივებში 17 ღონისძიება და ექსკურსია-გაკვეთილები კონფერენციები. მათ შორის სამმართველოში -4 , ტერიტორიულ ორგანოს არქივებში - 13 .

ჩატარდება 1 საერთაშორისო კონფერენცია ,,სამხრეთ-დასავლეთ საქართველო \_ ისტორია, არქეოლოგია, ეთნოლოგია~, მომზადდება და გამოიცემა კონფერენციის მასალების კრებული.

მომზადდება და გამოიცემა სამმართველოს მიერ 2018 წელში სამეცნიერო ჟურნალი ,,არხეიონ~-ის ორი ნომერი.

მომზადდება 3 თემატური ნუსხა. 2018 წელს ჩატარდება 10 ღონისძიება: აქედან სამმართველოში - 4, ხოლო ტერიტორიულ ორგანოს არქივებში-6 , ბავშვთა საერთაშორისო დღე, დედის დღე, არქივისტის დღე, საქართველოს დამოუკიდებლობის დღე, თამარობა, ახალიწლის დღესასწაული და სხვა.

გაგრძელდება მუშაობა უცხო ქვეყნის არქივებში არსებული საქართველოსა და აჭარის (ბათუმის) შესახებ დოკუმენტების ქსეროასლების შემოტანაზე, სოფიის, ვარშავის, ოდესის, კიევის, ლიტვის და პეტერბურგის არქივებიდან. მომზადდება და გამოიცემა 2018 წლის ანგარიში-ბუკლეტი. (დანართი IV.10-17).

**V \_ საქმეთა დიგიტალიზაცია**

2018 წელს გეგმით გათვალისწინებული მოთხოვნებიდან გამომდინარე, გაგრძელდება მუშაობა სამმართველოს არქივში დაცული ქაღალდსაფუძვლიანი დოკუმენტების ციფრულ მატარებელზე გადასატანად. 2018 წლისთვის დაგეგმილია სულ 14 ფონდის 8 863 საქმის 2. 078 532 გვერდის ციფრულ მატარებელზე გადატანა. აქედან სამმართველოს ცენტრალურ არქივში 6 147 საქმე, ხოლო ტერიტორიულ ორგანოს არქივებში სულ 10 ფონდის 2716 საქმე. აქედან ქობულეთის არქივში 996 საქმე; ხელვაჩაურის არქივში 1720 საქმე. სულ 2018 წელს დასკანერდება და დარედაქტირდება 2. 078 532 გვერდი (დანართი V.20)

**VI \_ მატერიალურ ტექნიკური ბაზის განვითარება**

აჭარის არ მთავრობის საქვეუწყებო დაწესებულება \_ საარქივო სამმართველოსა და მის ტერიტორიულ ორგანოს არქივების (ქობულეთი, ხელვაჩაური, ქედა, შუახევი, ხულო) მატერიალურ-ტექნიკური ბაზის განვითარების მიზნით 2018 დაგეგმილია, 537 616 ლარის ღირებულების საქონლის მომსახურეობისა და სამუშაოების შესყიდვა. მათ შორის დაგეგმილია 215 600 ლარის ღირებულების სარემონტო სამუშაოების ჩატარება სამმართველოს ადმინისტრაციულ შენობაში.

გეგმით გათვალისწინებულია 161 806 ლარის ღირებულების კომპიუტერული ტექნიკისა და მარაგის შეძენა, 10 800 ლარის ღირებულებების ინტერნეტ მომსახურეობის შესყიდვა, 8530 ლარის ღირებულების საწვავის შეძენა \_ სამმართველოს ბალანსზე რიცხული ავტოსატრანსპორტო საშუალებებისთვის და ა. შ.

2018 წელს გათვალისწინებულია 74 964 ლარის ღირებულებით სამმართველოს ადმინისტრაციული შენობის დაცვა ცოცხალი, ცეცხლსასროლი იარაღის გამოყენებით და ლარი სამმართველოს შენობისა და მისი ტერიტორიულ ორგანოების დაცვის საგანგაშო სიგნალით (პულტით) მომსახურეობასთან დაკავშირებით. გათვალისწინებულია 1 130 ლარის ავეჯის, 6 310 ლარის ღირებულების საკანცელარიო ნივთების შეძენა და სხვა.

სამმართველოს უფროსი მაია ივანიშვილი